ஓங்குஇருந் தடந் தேர் பூண்ட உளை வயப் புரவி ஒல்கித் தூங்கின வீழ, தோளும் கண்களும் இடத்துத் துள்ள, வீங்கின மேகம் எங்கும் குருதி நீர்த் துள்ளி வீழ்ப்ப, ஏங்கின காகம் ஆர்ப்ப, இருளில் விண் இடிப்ப மாதோ;	16 வெள்ள வெஞ் சேனை சூழ, விண் உளோர் வெருவி விம்ம, உள்ளம் நொந்து அனுங்கி, வெய்ய கூற்றமும் உறுவது உன்ன, துள்ளிய சுழல் கண் பேய்கள் தோள் புடைத்து ஆர்ப்ப, தோன்றும் கள் அவிழ் அலங்கலானைக் காற்றின் சேய் வரவு கண்டான்.	17